**Oxx9000(L) Iskolai tanítási gyakorlat**

**Az iskolai tanítási gyakorlat célja**

Az iskolai tanítási gyakorlat célja: A tanárjelöltek széleskörűen ismerjék meg a tanári munkát és szerezzenek gyakorlati tapasztalatot a szaktárgy tanításában. A gyakorlat fókuszában a tanári tevékenységek – alapvetően a szaktárgy – tudatos részelemekre bontása, reflexiója és többféleképpen támogatott kipróbálása áll. A gyakorlat megalapozza az összefüggő egyéni iskolai gyakorlatot. Cél, hogy a tanulók nevelésével-oktatásával, a szak­tárggyal kapcsolatos tanári munka, órák látogatásával, megfigyelésével, elemzésével a hallgatók gyakorolják a tanári tevékenység tudatos részelemekre bontását, összekapcsolását. Tapasztalatot szerezzenek, és kom­petenciáik fejlődjenek szaktárgyuk speciális oktatási módszertanának területein, a tanórák tartásában, egy-egy tevékenység, módszertani elem többféle, alternatív kipróbálásában, a tanulók megismerésében, ismereteik és személyiségük fejlesztésében, tanulásuk támogatásában, értékelésében.

Az iskolai tanítási gyakorlatot minden hallgató (nappali és levelező tagozaton egyaránt) az Eötvös József Gyakorló Általános Iskola és Gimnáziumban végzi, szakvezetők irányításával. (Kivétel a népzene- és népi­kultúra-tanár, közgazdásztanár, mérnöktanár esetében, ahol az iskolai tanítási gyakorlat a meghatározott partneriskolák valamelyikében történik.)

 **Időpontok, teendők:**

 **Az adott félév regisztrációs hetében**: A mintatantervből kiindulva a hallgató felveszi a Neptunban az adott szakjának megfelelő iskolai tanítási gyakorlatot (xxO9000(L), Oxx9000(L). A beosztást a Bessenyei György Pedagógusképző Központ a honlapján közzé teszi, mely alapján a hallgató tud tájékozódni.

A szorgalmi időszak első hetében nappali tagozatos hallgatók a szaknap alkalmával, levelező tagozatos hallgatók egyénileg választott időpontban (a szorgalmi időszak első két hetében) felveszik a kapcsolatot a kijelölt gyakorlóiskolai szakvezetővel. (A szaknap pontos időpontjáról a BGYPK honlapja nyújt tájékoztatást.)

Feladatok: az iskolai tanítási gyakorlat a következő elemeket foglalja magában:

• hospitálás (óralátogatás)

• tanítás

• óraelemzés; reflektálás, közös megbeszélés

• a következő órára való felkészülés.

A kurzus két szakvezetői bemutató órával kezdődik, amelyet közös elemzés, majd a következő óra előkészítése követ. A félév során a szakvezető által meghatározott sorrendben történik a hospitálás, a tanítás:

• a nappali tagozatos hallgatók szaknap és más tanítási nap keretében hospitálnak 4 órát és tanítanak 15 órát. Ha a nappali tagozatos hallgató óratartása a szaknap keretében történik, az beleszámít a teljesítendő 15 órába.

• a levelező tagozatos hallgatók hospitálnak 2 órát és tanítanak 10 órát. Amennyiben a gyakorlat 10 tanítási órája kevésnek bizonyul a hallgató számára, maximum 5 órával növelhető ez a gyakorlat mennyiség.

 A hallgató tanítási gyakorlatán alkalomszerűen részt vehet a szakmódszertant oktató tanár, a szakfelelős a tanárképzésért felelős oktató, illetve a BGYPK képviselője.

A félévi értékelés alapja a tanítások, a reflektív óraelemzések, óratervek, a kapcsolódó dokumentumok minősége.

A gyakorlati jegyet a szakvezető állapítja meg, és írja be a gyakorlati képzési naplóba, a szakmódszertant oktató kollégával egyeztetve kerül be a Neptun rendszerbe. Elégtelen gyakorlati jegy esetén a gyakorlat megismételendő a gyakorlóiskola és a BGYPK beosztása alapján.

Az a levelező tagozatos hallgató, aki minősítő vizsgáját az adott szakból megszerezte és Pedagógus I. fokozatba került besorolásra, mentesül kérvénye alapján az iskolai tanítási gyakorlat alól. Ebben az esetben a hallgató hozott tudás elismerését igazoló nyomtatványt tölt ki, mely megtalálható a HSZK honlapján, melyhez csatolja az Oktatási Hivatal által kiállított minősítő vizsgáról szóló igazolás másolatát.

**Iskolai tanítási gyakorlat (egyik szak)**

**O\_\_\_9000(L)**

A gyakorlat helye:

A hallgató neve:

Szaktárgy / tantárgy neve;

A szakvezető neve:

Teljesítendő: nappali tagozaton (N), levelező tagozaton (L)

Nappali tagozatos hallgatók esetében szaknap és egyéb tanítási nap keretében hospitált, megtartott és reflexiókkal kísért óraelemzések (csoporttal, előkészítéssel). Levelező tagozatos hallgatók esetében önállóan vagy csoporttal történt hospitált, megtartott és reflexiókkal kísért óraelemzések.

|  |  |  |  |  |
| --- | --- | --- | --- | --- |
|  | **Dátum** | **Osztály** | **Tanítási egység** | **Szakvezető aláírása** |
| **Hospitálás** |
| N, L 1.  | Szak-vezetői bemu-tató óra |  |  |  |
| N, L 2.  |  |  |  |
| N 3.  |  |  |  |  |
| N 4.  |  |  |  |  |
|  |  |  |  |  |
| **A hallgató által történt önálló tanítás**  |
| N, L 1. |  |  |  |  |
| N, L 2. |  |  |  |  |
| N, L 3. |  |  |  |  |
| N, L 4. |  |  |  |  |
| N, L 5. |  |  |  |  |
| N, L 6. |  |  |  |  |
| N, L 7. |  |  |  |  |

|  |  |  |  |  |
| --- | --- | --- | --- | --- |
| N, L 8. |  |  |  |  |
| N, L 9. |  |  |  |  |
| N, L 10. |  |  |  |  |
| N, (L) 11. |  |  |  |  |
| N, (L) 12. |  |  |  |  |
| N, (L) 13. |  |  |  |  |
| N, (L) 14. |  |  |  |  |
| N, (L) 15. |  |  |  |  |
|  |  |  |  |  |
|  |  |  |  |  |

Szakvezető szöveges értékelése:

………………………………………………………………………………………………………… …………………………………………………………………………………………………………

………………………………………………………………………………………………………… …………………………………………………………………………………………………………

……………………………………………………………………………………….…………………

………………………………………………………………………………………………………….

………………………………………………………………………………………………………….

………………………………………………………………………………………………………….

Gyakorlati jegy: ………………… Szakvezető: ……………………..……

# Portfólió készítése

|  |  |  |
| --- | --- | --- |
| **Tanári kompetencia** | **A kompetencia bizonyítására javasolt** **feladatok, dokumentumok** | **Tervezett dokumentumok** |
| A tanuló személyiségének fejlesztése, az egyéni bánásmód érvényesítése  | A tanuló személyiségének bemutatása önálló empirikus vizsgálattal: önismereti tesztek, tanulási stílus kérdőív segítségével, megfigyelés, beszélgetés osztályfőnökkel, pedagógusokkal. Egyéni fejlesztési terv bemutatása, elemzése: különleges bánás-módot/kiemelt figyelmet igénylő (sajátos nevelési igényű, beilleszkedési, tanulási, magatartási, nehézséggel küzdő, tehetséges, hátrányos, halmozottan hátrányos helyzetű) tanulók többlet-ellátása. Tanulói személyiségrajz készítése.  |  |
| Tanulói csoportok, közösségek alakulásának segítése, fejlesztése | Szociális kompetenciák fejlesztésének tanórai és tanórán kívüli formái: együttműködésen alapuló tanulási formák (kooperatív tanulás, projektmódszer) alkalmazása. A társadalmi-kulturális sokféleségből adódó helyzetek leírása, megoldások, javaslatok megfogalmazása. A tanulók társadalmi-kulturális eltéréseiből adódó különbségek elfogadásának, közösségi magatartásának mérése (kérdőív, megfigyelés, szociometria, interjúk segítségével).Konfliktushelyzetek értékelő elemzése. A tanulók reflexiói a közösségi tevé­kenységekről, az osztály közösségről.Iskolai/közösségi rendezvényekről beszámoló, forgatókönyv elemzése. Iskolai ünnepségek (nemzeti ünnepek, nemzeti emléknapok) közösségalakító, -fejlesztő hatásainak elemzése. Szabadidős programok terveinek reflektált bemutatása. Az iskolai osztály és osztályfőnöke- megfigyelés/elemzés. Iskolarádió, -újság helye, szerepe a közösségfejlesztésben (áttekintő elemzés).  |  |
| A szakmódszertani és a szaktárgyi tudás | Saját készítésű taneszköz bemutatása, prevenciós programok, szakköri foglal­kozások elemzése. Differenciált tanulásszervezés a tanórán. Tankönyvek több szempontú bemutatása.  |  |
| A pedagógiai folyamat tervezése | A nevelési-oktatási folyamat megfigyelése a tervezés szempontjából. A hos­pitált tanórák/foglalkozások tapasztalatai, hospitálási feljegyzései. A pedagógiai fo­lya­mat tervezéséhez kapcsolódó dokumentumok reflexiókkal ellátott bemu­tatása (NAT, kerettanterv, helyi tanterv, tanmenet, tematikus terv, tanóraterv). Tanórákon alkalmazott segédanyagok, prezentációk, feladat-lapok.  |  |
| A tanulás támogatása, szervezése és irányítása  | Tanulás-módszertani segédanyag összeállítása, életpálya-építő, pályaorientációs programok, Tanulási motiváció vizsgálata, elemzése IKT-eszközök alkalmazása a tanítási-tanulási folyamatban.Tanulásszervezés, csoportalakítás elvei, néhány módszer (pl. differenciálás, kooperatív, kollaboratív tanulás) szervezési sajátos­ságai, a tanítási-tanulási folyamat közvetett és közvetlen irányítása.  |  |
| A pedagógiai folyamatok és a tanulók értékelése  | Saját készítésű mérő-értékelő lap készítése, tanulói munkák (pl. témazáró, esszé) eredményeinek elemzése, visszacsatolás a tanítási-tanulási folyamatra. Tanulói ön- és társértékelések. Új, alternatív értékelési eszköz kipróbálása, elemzése. |  |
| Kommunikáció, szakmai együttműködés és pályaidentitás  | A hallgató által megvalósított kapcsolattartás demonstrálása (pl. a mentor, a hall­gatótársak óráinak látogatási jegyzőkönyvei, elem­zésük). A szülőkkel való kapcsolattartás intézményi formái (fogadó órák, nyílt tanítási nap, szülői érte­kezlet, családlátogatás). Elkép­zelések megfogalmazása a saját leendő gyakorlat kialakításáról.  |  |
| Autonómia és felelősségvállalás  | Saját szakmai álláspont elemzése: pl. a reflektív tanárrá válás útján. Pedagógiai, szakmai fejlődési terv. A hallgató innovatív tevékenységének dokumentumai. Szakirodalmi ajánlások. |  |

**Megjegyzés:**

A hallgató szabadon megválasztja, milyen dokumentumokat épít be, amellyel az egyéni fejlődését, a kom­petenciák terén való gyarapodását és önreflexióit megjeleníti. A szakok sajátosságait figyelembe véve eltérő megoldások lehetségesek. Minden tanári kompetenciát dokumentummal bizonyít, egy dokume­ntum több tanári kompetencia fejlődését is igazol­hatja.

A portfólió mindkét szakból arányosan tartalmazzon dokumentumokat és elemző, értékelő írásokat, reflexiókat!